Jul 31,2016
హెచ్‌సీఎల్‌ నష్టం రూ.35.70 కోట్లు
న్యూఢిల్లీ: ప్రముఖ ఐటీ సేవల సంస్థ హెచ్‌సీఎల్‌ ఇన్ఫోసిస్టమ్స్‌ నిరుత్సాహకర ఫలితాలను ప్రకటించింది. ఏప్రిల్‌ నుంచి జూన్‌ మధ్య కాలానికి సంస్థ రూ.35.7 కోట్ల ఏకీకృత నికర నష్టాన్ని ప్రకటించింది. అంతకు ముందు త్రైమాసికంలో సంస్థ రూ.154.60 కోట్ల నష్టాల్ని నమోదు చేసిన సంగతి తెలిసిందే. జనవరి-మార్చి త్రైమాసికంలో సంస్థ నికర అమ్మకాలు రూ.1,069.01 కోట్లుగా నిలిచాయి. జూన్‌ త్రైమాసికం నాటికి ఇది రూ.1,148.20 కోట్లకు ఎగిశాయి. కంపెనీ చట్టం-2013 మేరకు హెచ్‌సీఎల్‌ దాని అనుబంధ సంస్థలు తమ ఆర్థిక సంవత్సరాన్ని గతంలో ఉన్న జులై-జూన్‌ నుంచి ఏప్రిల్‌-మార్చి నెలలకు మార్చుకున్నాయి. ఈ నేపథ్యంలో గత ఆర్థిక సంవత్సరపు ఫలితాలు తొమ్మిది నెలలకు మాత్రమే లెక్కించి వెల్లడించినట్లు వివరించింది. సెబీ సర్క్యులర్‌ ప్రకారం జున్‌ 30 2015 ఫలితాలు ఇందులో చేర్చలేదని కంపెనీ తెలిపింది. లెర్నింగ్‌ వ్యాపారానికి సంబంధించిన ఛార్జీలు రూ.70 కోట్లుగా నమోదు అయినట్లుగా సంస్థ పేర్కొంది. హెచ్‌సీఎల్‌ ఇన్ఫోసిస్టమ్స్‌కు చెందిన ఎంటర్‌ప్రైజె వ్యాపార ఆదాయం రూ.573 కోట్లకు పెరిగనట్లు సంస్థ వెల్లడించింది. ఇది మొత్తం రెవెన్యూలో 50 శాతంగా నిలిచాయి. వినియోగదారు వ్యాపార ఆదాయం రూ.472 కోట్లుగా నమోదైనట్లు సంస్థ వివరించింది.30 జున్‌, 2016 నాటికి సంస్థ మొత్తం ఆర్డర్‌ బుక్‌ విలువ రూ.1,100 కోట్ల స్థాయి వద్ద నిలిచింది.
మీ స్నేహితులకు రికమెండ్ చెయ్యండి